**ΤΖΕΪΝ ΟΣΤΕΝ, Περηφάνια και προκατάληψη**

*(Ομαδοσυνεργατική παρουσίαση)*

***ΜΑΘΗΜΑ 1ο (Φύλλο εργασίας)***

**ΟΜΑΔΑ Α**

Ποια πιστεύετε ότι είναι η κατευθυντήρια ιδέα ολόκληρου του μυθιστορήματος; Διαβάστε προσεκτικά τον τρόπο με τον οποίο αρχίζει η αφήγηση. Να σχολιάσετε τη βασική αυτή ιδέα του έργου.

**ΟΜΑΔΑ Β**

Ποια είναι τα δρώντα πρόσωπα του κεφαλαίου 1 και 2; Ποια άλλα πρόσωπα, εκτός από τα δρώντα, αναφέρονται στα κεφάλαια 1 και 2;

**ΟΜΑΔΑ Γ**

Πώς παρουσιάζονται οι γονείς (της οικογένειας) Μπέννετ; Να σχηματίσετε το πορτρέτο τους και να δείξετε και να σχολιάσετε τη μεταξύ τους συμπεριφορά.

**ΟΜΑΔΑ Δ**

Ποιες είναι οι κύριες σκέψεις που απασχολούν την κυρία Μπέννετ; Πώς αντιμετωπίζει τους προβληματισμούς της γυναίκας του ο κύριος Μπέννετ; Πώς εξηγείτε την πρωτοβουλία που αναλαμβάνει στο κεφάλαιο 2;

**ΟΜΑΔΑ Ε**

Σε πολλά σημεία του κειμένου η αφηγήτρια παρεμβάλλει τα σχόλιά της επί όσων συμβαίνουν και επιπλέον σχολιάζει το χαρακτήρα και τις σκέψεις των προσώπων / ηρώων του μυθιστορήματος. Για ποιους λόγους πιστεύετε ότι το κάνει αυτό; Η τακτική της αυτή προσφέρει κάτι σημαντικό για την κατανόηση του μυθιστορήματος;

**ΟΜΑΔΑ Ζ**

Τι έχετε να παρατηρήσετε για τις συνήθειες των ηρώων και το κοινωνικό τους περιβάλλον; Μπορείτε να σχηματίσετε μια εντύπωση για την κοινωνία η οποία αναδεικνύεται μέσα από το μυθιστόρημα;